text: құдалыққа байланысты әдет-ғұрыптар қазақта өте көп. түрлі ойын-сауықтар арасында аса қызықтың бірі «құда тартар». ауылдың әйелдері, жас жігіттер құдаларға түрлі қызықты ойын күлкі ретінде, дәстүр бойынша жүргізеді. құдалар дастарқан жиналған соң әңгіме дүкен құрып отырғанда, әйелдер келіп, «құда тартар» жасаймыз деп, құданы өгізге теріс міңгізіп, ауылды аралап жүргізеді, не кілемге салып, жабыла көтеріп, жоғары-төмен түсіреді, не құданы аяғынан байлап, арқан ұшын шаңырақтан шығарып жоғары көтереді, үстіне су шашады, не әйел киімін кигізеді. ол үшін құдалар әйелдерге ақы төлеуге тиісті. оның есесіне құдалар да қарап қалмайды. құдалар бұл ойын үшін әйелдерге ренжімейді. көрерменге өте қызықты ойын болады, театрдан кем емес. құдалардың есе қайтаруы көрерменді «жақын адамдардың» -құдалардың арасындағы әзіл, күлкі үшін жасалады. бәрі де қазақтың дәстүрлері. 1. 2. қазақ халқының салт-дәстүрлері кітабынан, атамұра 2011ж.